Príloha č. 1 súťažných podkladov

**Opis predmetu zákazky**

1. Názov predmetu zákazky: „**Koľajové výhybky, výmeny, križovatky, výhybkové systémy**“
2. Celková predpokladaná hodnota: **6 108 311,00** EUR bez DPH
3. Lehota plnenia: Dynamický nákupný systém (ďalej ako „**DNS**“) sa vytvára na obdobie 48 mesiacov od jeho zriadenia.
4. Predmetom zákaziek zadávaných v  DNS je najmä dodávka vybraného sortimentu koľajových výhybiek, výmen, križovatiek a výhybkových systémov, ktoré bude obstarávateľská organizácia presnejšie špecifikovať pri každej vyhlásenej konkrétnej zákazke s použitím DNS na základe Výzvy na predkladanie ponúk a ktoré sú bežne dostupné na trhu a ktoré sú zaradené podľa slovníka obstarávania uvedenej v Spoločnom (CPV).
5. **Obhliadka miesta plnenia:** Úspešný uchádzač je povinný všetky koľajové výhybky a konštrukcie zamerať pred samotnou výrobou.
6. Úspešný uchádzač je povinný ku každému dielu samostatne doložiť resp. dodať protokol o akosti.
7. Obstarávateľská organizácia bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „**Výzva na predkladanie ponúk**“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky, pričom môže
* vychádzať z informácií o sortimente, ktoré predložili zaradení záujemcovia v DNS, a/alebo
* obsahovať tovary s inými technickými špecifikáciami, ktoré sú bežne dostupné na trhu a sú uvedené v Spoločnom slovníku obstarávania.
1. Obstarávateľská organizácia predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb obstarávateľskej organizácie. Objem konkrétnych zákaziek zadávaných v rámci DNS predpokladá obstarávateľská organizácia v rôznom rozsahu podľa aktuálnej potreby v každej konkrétnej zadávanej zákazke v rámci DNS. Tovary budú dodávané v rozsahu a v závislosti od potrieb obstarávateľskej organizácie, podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
2. Výzva na predkladanie ponúk v rámci zadávania konkrétnej zákazky obsahuje druh, množstvo tovarov, lehotu dodania a miesta dodania kde sa budú tovary dodávať, prípadne ďalšie informácie.
3. V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie odborných certifikátov, oprávnení na vykonávanie štátom regulovaných živností, prípadne iných nevyhnutných dokladov potrebných na to, aby sa obstarávateľská organizácia uistila, že predmet zákazky bude dodaný v požadovanej kvalite v súlade s platnými právnymi predpismi.
4. Predmetom zákaziek zadávaných v  DNS je najmä dodávanie tovarov podľa špecifikácie, ktorá bude tvoriť neoddeliteľnú súčasť každej Výzvy na predkladanie ponúk.
5. S tovarom sa požaduje zabezpečiť aj tieto súvisiace služby:
* dodanie tovaru do miesta dodania, a
* vyloženie tovaru v mieste dodania.
1. Dodávaný tovar musí byť nový, nepoužívaný, nepoškodený a v neporušených obaloch zabalený. Na požiadanie obstarávateľskej organizácie je predávajúci povinný preukázať, že dodávaný tovar spĺňa požiadavky na technické vlastnosti tovaru podľa predchádzajúcej vety vyššie.
2. Tovar môže byť recyklovaný, repasovaný, renovovaný len v prípadoch, ak je táto možnosť uvedená priamo v samotnej výzve na predkladanie ponúk.
3. V prípade, že úspešný uchádzač pred podpisom kúpnej zmluvy v lehote do 10 pracovných dní odo dňa uplynutia lehoty podľa § 56 ods. 4 až 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“), ak bol na uzavretie kúpnej zmluvy písomne vyzvaný, nepredloží doklady a/alebo dokumenty uvedené v bode 8, resp. nebude mať splnenú povinnosť v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, obstarávateľská organizácia to bude považovať za neposkytnutie riadnej súčinnosti a bude postupovať spôsobom podľa ZVO.